
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3539 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση του Οργανισμού Εσωτερικής Υπη¬ 
ρεσίας του Δήμου Νέας Ιωνίας, ως προς το μέρος 
τέταρτο αυτού. 

2 Σύσταση Δημοτικής Κοινωφελούς Επιχείρησης 
Δήμου Αμοργού με την επωνυμία «Δημοτική Κοι¬ 
νωφελής Επιχείρηση Αμοργού» και με τον διακρι¬ 
τικό τίτλο «ΔΗ.ΚΕ.Α.». 

3 Έγκριση Κυκλοφοριακής Ρύθμισης επί της οδού 
Γιαννιτσών, που αφορά σε παραχώρηση μιας (1) 
θέσης στάθμευσης οχήματος ασθενοφόρου, σύμ¬ 
φωνα με την αριθ. 441/2017 απόφαση του Δημο¬ 
τικού Συμβουλίου του Δήμου Πατρέων. 


ΑΠΟΦΑΣΕΙΣ 

Αριθ. 75039/27166 (1) 

Τροποποίηση του Οργανισμού Εσωτερικής Υπη¬ 
ρεσίας του Δήμου Νέας Ιωνίας, ως προς το μέρος 
τέταρτο αυτού. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 


3. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις των άρθρων 63 περ. στ, 97,98 και 280 
του ν. 3852/2010 (ΦΕΚ 87/Α72010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

5. Τις διατάξεις των άρθρων 10 και 99 του ν. 3584/2007 
(ΦΕΚ 143/Α72007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

6. Τις διατάξεις των άρθρων 87, 88, 89 και 99 του 
ν. 3584/2007 (ΦΕΚ 143/Α72007) «Κύρωση του Κώδικα 
Κατάστασης Δημοτικών και Κοινοτικών Υπαλλήλων», 
όπως αντί καταστάθηκαν από τις διατάξεις του άρθρου 
29 παρ. 4, 5 και 6 του ν. 4369/2016 (ΦΕΚ 33/Α /2016) 
«Εθνικό Μητρώο Επιτελικών Στελεχών Δημόσιας Διοί¬ 
κησης, βαθμολογική διάρθρωση θέσεων, συστήματα 
αξιολόγησης, προαγωγών και επιλογής προϊσταμένων 
(διαφάνεια αξιοκρατία και αποτελεσματικότητα της Δη¬ 
μόσιας Διοίκησης) και άλλες διατάξεις». 

7. Τις διατάξεις του άρθρου 54 παρ. 3 του ν. 4178/2013 
(ΦΕΚ 174/Α72013) «Αντιμετώπιση της αυθαίρετης δό¬ 
μησης - Περιβαλλοντικό Ισοζύγιο και άλλες διατάξεις». 

8. Τις διατάξεις του άρθρου 33 παρ. Ια και 1β του 
ν. 4024/2011 (ΦΕΚ 226/Α72011) «Συνταξιοδοτικές ρυθ¬ 
μίσεις, ενιαίο μισθολόγιο - βαθμολόγιο, εργασιακή εφε¬ 
δρεία και άλλες διατάξεις εφαρμογής του μεσοπρόθε¬ 
σμου πλαισίου δημοσιονομικής στρατηγικής 2012-2015». 

9. Τις διατάξεις του άρθρου 24 του ν. 4479/2017 
(ΦΕΚ 94/Α72017) «Τροποποιήσεις του ν. 2725/1999 και 
άλλες διατάξεις». 

10. Την 64270/52352/10.12.2013 απόφαση Γενι¬ 
κού Γραμματέα Αποκεντρωμένης Διοίκησης Αττικής 
(ΦΕΚ 3264/Β720.12.2013) περί τροποποίησης του ΟΕΥ 
του Δήμου Νέας Ιωνίας. 
















42418 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3539/10.10.2017 


11. Την 10349/3980/18.02.2016 απόφαση Γενι¬ 
κού Γραμματέα Αποκεντρωμένης Διοίκησης Αττικής 
(ΦΕΚ 510/Β /29.02.2016), περί τροποποίησης του ΟΕΥ 
του Δήμου Νέας Ιωνίας. 

12. Την 01/2017 απόφαση της Εκτελεστικής Επιτροπής 
Δήμου Νέας Ιωνίας, περί τροποποίησης του ισχύοντος 
ΟΕΥ του Δήμου Νέας Ιωνίας για τη σύσταση νέων οργα¬ 
νικών θέσεων σε υπηρεσίες ανταποδοτικού χαρακτήρα. 

13. Την 262/2017 απόφαση Δημοτικού Συμβουλίου 
Νέας Ιωνίας, περί τροποποίησης του ισχύοντος ΟΕΥ, 
ως προς το μέρος τέταρτο αυτού, με τη σύσταση νέων 
θέσεων με σχέση εργασίας δημοσίου δικαίου στις αντα¬ 
ποδοτικές υπηρεσίες του Δήμου σχετικές με την καθα¬ 
ριότητα, σε εφαρμογή των διατάξεων του άρθρου 24 
του ν. 4479/2017. 

14. Τη γνωμοδότηση του οικείου Υπηρεσιακού Συμ¬ 
βουλίου - Δ' Υπηρεσιακό Συμβούλιο Αθηνών, που δια¬ 
τυπώθηκε στο 10/2017 πρακτικό του. 

15. Την 250/2017 απόφαση της Οικονομικής Επιτρο¬ 
πής του Δήμου Νέας Ιωνίας. 

16. Την οικ. 45873/17114/01.06.2017 (ΦΕΚ 2055/Β7 
14.06.2017) απόφαση του Συντονιστή Αποκεντρωμέ¬ 
νης Διοίκησης Αττικής, περί μεταβίβασης δικαιώματος 
υπογραφής, αποφασίζουμε: 

Εγκρίνεται η 262/2017 απόφαση Δημοτικού Συμβουλί¬ 
ου Νέας Ιωνίας, περί τροποποίησης του ισχύοντος ΟΕΥ, 
ως προς το μέρος τέταρτο αυτού, σύμφωνα με το άρθρο 
24 του ν. 4479/2017 και συγκεκριμένα συστήνονται τρι¬ 
άντα μία (31) νέες οργανικές θέσεις με σχέση εργασίας 
δημοσίου δικαίου, κατά αριθμό, κατηγορία και κλάδο, 
ως εξής: 


Κατηγορία - κλάδος 

αριθμός 

ΔΕ Ηλεκτρολόγων 

3 

ΔΕ Οδηγών (απορριμματοφόρων) 

2 

ΔΕ Χειριστών μηχανημάτων έργων 
(φορτωτών) 

1 

ΔΕ Χειριστών μηχανημάτων έργων 
(ανυψωτικού αντικειμένων) 

1 

ΔΕ Χειριστών μηχανημάτων έργων 
(σαρώθρων) 

2 

ΔΕ Χειριστών μηχανημάτων έργων 
(αποφρακτικού) 

1 

ΔΕ Ηλεκτροτεχνιτών 

1 

ΥΕ Εργατών καθαριότητας 

20 


Από την απόφαση αυτή προκαλείται ετήσια δαπά¬ 
νη ύψους 629.851,00 € και θα καλυφθεί από τους ΚΑ 
20.6011.0001 και 20.6051.0004. 


Κατά τα λοιπά ισχύουν οι προγενέστερες 64270/ 
52352/10.12.2013 και 10349/3980/18.02.2016 αποφά¬ 
σεις Γενικού Γραμματέα Αποκεντρωμένης Διοίκησης 
Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2017 

Με εντολή Συντονιστή Αποκεντρωμένης Διοίκησης 
Η Γενική Διευθύντρια Εσωτερικής Λειτουργίας 

ΜΑΡΙΑ ΚΑΛΥΒΑ 


Αριθ. 58482 _ (2) 

Σύσταση Δημοτικής Κοινωφελούς Επιχείρησης 
Δήμου Αμοργού με την επωνυμία «Δημοτική Κοι¬ 
νωφελής Επιχείρηση Αμοργού» και με τον διακρι¬ 
τικό τίτλο «ΔΗ.ΚΕ.Α.». 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του ν. 3852/2010 (ΦΕΚ 87/Α") «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης», 
β. του π.δ/τος 143/2010 (ΦΕΚ 236/Α') «Οργανισμός της 
Αποκεντρωμένης Διοίκησης Αιγαίου», 
γ. των άρθρων 28 και 28 Α του ν. 4325/2015 (ΦΕΚ 47/Α') 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις», 
δ. της αριθ. 14192/15-5-2017 (ΦΕΚ 250/Υ.Ο.Δ.Δ.) από¬ 
φασης του Υπουργού Εσωτερικών περί διορισμού του 
Νικόλαου Θεοδωρίδη ως Συντονιστή της Αποκεντρω¬ 
μένης Διοίκησης Αιγαίου, 

ε. της αριθ. οικ. 32906/6-7-2017 (ΦΕΚ 2033/Β ) απόφα¬ 
σης του Συντονιστή Αποκεντρωμένης Διοίκησης Αιγαίου 
περί μεταβίβασης αρμοδιοτήτων και παροχή εξουσιοδό¬ 
τησης υπογραφής διοικητικών πράξεων και εγγράφων 
«με εντολή Συντονιστή Αποκεντρωμένης Διοίκησης 
Αιγαίου» στον Προϊστάμενο της Γενικής Διεύθυνσης 
Εσωτερικής Λειτουργίας της Αποκεντρωμένης Διοίκη¬ 
σης Αιγαίου και στους Προϊσταμένους των οργανικών 
μονάδων αυτής, 

στ. των άρθρων 252 έως 264 και 268 έως 270 του 
ν. 3463/2006 (ΦΕΚ 114/Α') «Κύρωση του Κώδικα Δήμων 
και Κοινοτήτων», όπως έχουν τροποποιηθεί και ισχύουν, 
ζ. της παρ. 2 του άρθρου 16 του ν. 4147/2013 
(ΦΕΚ 98/Α') «Κύρωση της από 31-12-2012 Πράξης Νο¬ 
μοθετικού Περιεχομένου «Ρυθμίσεις κατεπειγόντων 
θεμάτων αρμοδιότητας των Υπουργείων Εσωτερικών, 
Εργασίας, Κοινωνικής Ασφάλισης και Πρόνοιας, Δημό- 
σιαςΤάξης και Προστασίαςτου Πολίτη,της Γενικής Γραμ¬ 
ματείας της Κυβέρνησης και του Υπουργού Επικράτειας» 
και άλλες διατάξεις, 

η. της αριθ. 50891/10-9-2007 (ΦΕΚ 1876/Β') απόφα¬ 
σης του Υπουργού Εσωτερικών, Δημόσιας Διοίκησης 

και Αποκέντρωσης «Οικονομική Διοίκηση και Διαχείριση 
των Δημοτικών και Κοινοτικών Κοινωφελών Επιχειρήσε¬ 
ων του Κώδικα Δήμων και Κοινοτήτων (ν. 3463/2006), 

θ. της αριθ. οικ. 43886/2007 (ΦΕΚ 1574/Β') απόφασης 
του Υφυπουργού Εσωτερικών, Δημόσιας Διοίκησης και 
Αποκέντρωσης «Καθορισμός των αναγκαίων στοιχείων 
της οικονομοτεχνικής μελέτης για τη σύσταση ή μετα¬ 
τροπή Επιχειρήσεων ΟΤΑ και του ελέγχου αυτής». 

2. Τις αριθ. οικ. 10819/εγκ. 16/22-2-2007 και οικ. 71245/ 
εγκ.77/19-12-2007 εγκυκλίους του Υπουργού Εσωτερι¬ 
κών Δημόσιας Διοίκησης και Αποκέντρωσης σχετικά με 
το νέο θεσμικό πλαίσιο των Επιχειρήσεων των ΟΤΑ. 

3. Την οικονομοτεχνική μελέτη βιωσιμότητας για 
τη σύσταση της Δημοτικής Κοινωφελούς Επιχείρησης 
Αμοργού. 

4. Την αριθ. 181 /16-12-2016 απόφαση του Δημοτικού 
Συμβουλίου Αμοργού περί ίδρυσης Ν.Π.Ι.Δ. με την επω¬ 
νυμία «Δημοτική Κοινωφελής Επιχείρηση Αμοργού. 

5. Το αριθ. 14310/10-3-2017 έγγραφο. 

6. Την αριθ. 42/30-3-2017 απόφαση του Δημοτικού 
Συμβουλίου Αμοργού περί ίδρυσης Ν.Π.Ι.Δ. με την επω¬ 
νυμία «Δημοτική Κοινωφελής Επιχείρηση Αμοργού» και 
ακύρωσης της 181/2016 προηγούμενης απόφασης του 
Δημοτικού Συμβουλίου, αποφασίζουμε: 

Εγκρίνουμε την αριθ. 42/30-3-2017 απόφαση του Δη¬ 
μοτικού Συμβουλίου Αμοργού με την οποία αποφασί- 
στηκε η σύσταση Κοινωφελούς Δημοτικής Επιχείρησης 
ως Ν.Π.Ι.Δ. σύμφωνα με τα άρθρα 252-264 και 268-270 
του ν. 3463/2006 και 102-103 του ν. 3852/2010, ως εξής: 

Άρθρο 1 

Επωνυμία 

Η επωνυμία της επιχείρησης θα είναι «ΔΗΜΟΤΙΚΗ ΚΟΙ¬ 
ΝΩΦΕΛΗΣ ΕΠΙΧΕΙΡΗΣΗ ΑΜΟΡΓΟΥ» με τον διακριτικό 
τίτλο «ΔΗ.Κ.Ε.Α.». 

Άρθρο 2 

Έδρα 

Έδρα της επιχείρησης θα είναι ο Δήμος Αμοργού. 

Άρθρο 3 

Σκοποί και Αντικείμενα 

Οι σκοποί και τα αντικείμενα της κοινωφελούς επιχεί¬ 
ρησης είναι: 

Α) Κοινωνική Προστασία και Αλληλεγγύη 

1. Ανάληψη και υλοποίηση προγραμμάτων κοινωνικής 
μέριμνας και προώθησης της κοινωνικής ένταξης και 
καταπολέμησης της φτώχειας (άξονας προτεραιότητας 5 
του ΕΣΠΑ) με στόχο την εξασφάλιση και αξιοποίηση Κοι¬ 
νοτικών και Εθνικών Χρηματοδοτήσεων του κοινωνικού 
τομέα (προγράμματα του Ευρωπαϊκού Κοινωνικού Τα¬ 
μείου, Υπουργείου Υγείας και Κοινωνικής Αλληλεγγύης, 
κ.λπ.). 

2. Ανάπτυξη συνεργασιών εν γένει με κοινοτικούς, 
δημόσιους, πανεπιστημιακούς οργανισμούς και φορείς 
κοινής ωφέλειας, επιχειρήσεις και ιδιωτικούς φορείς 
που αποσκοπούν στην πραγματοποίηση προγραμμά¬ 
των βελτίωσης της ποιότητας ζωής και της υγείας και 


προωθούν την κοινωνική μέριμνα και προστασία. 

3. Λειτουργία μονάδων παροχής υπηρεσιών κατ'οίκον 
νοσηλεία/φροντίδα ηλικιωμένων ατόμων και ατόμων 
που χρήζουν βοήθειας όπως την υλοποίηση του προ¬ 
γράμματος «Βοήθεια στο Σπίτι». 

4. Σύσταση και λειτουργία Κέντρου Ημερήσιας Φρο¬ 
ντίδας Ηλικιωμένων (Κ.Η.Φ.Η.), παροχή υπηρεσιών φι¬ 
λοξενίας και ιατροκοινωνικής φροντίδας ηλικιωμένων 
ατόμων και δημιουργικής απασχόλησης. 

5. Οργάνωση και λειτουργία δομών με αντικείμενο 
την φροντίδα ευπαθών κοινωνικά ομάδων με παρο¬ 
χή υπηρεσιών δευτεροβάθμιου επιπέδου (π.χ. Κέντρο 
Επαγγελματικής Κατάρτισης, Ιατροκοινωνικό Κέντρο, 
Ορφανοτροφείο, Ξενώνας Αστέγων, Γηροκομείο κ.λπ.). 

6. Λειτουργία Βρεφονηπιακού Σταθμού. 

7. Υλοποίηση Προγραμμάτων βοήθειας ή αναψυχής 
σε Α.Μ.Ε.Α. και άτομα με αναπηρία. 

8. Δημιουργική απασχόληση παιδιών διαφόρων ηλικι¬ 
ών και παιδιών - εφήβων με ειδικές ανάγκες. 

9. Παροχή συμβουλευτικών υπηρεσιών σε οικογένειες 
που αντιμετωπίζουν κοινωνικά προβλήματα. 

10. Υποστήριξη νέων με παραβατική συμπεριφορά. 

11. Λειτουργία κέντρου πρόληψης από εξαρτήσεις και 
ανάληψη συμβουλευτικής δράσης από ειδικούς. 

12. Διευκόλυνση της κοινωνικής ένταξης των μειονε- 
κτούντων ατόμων και των ατόμων με ειδικές ανάγκες. 

13. Στήριξη οικογενειών και κοινωνικών ομάδων όπως 
οι μετανάστες και οι πρόσφυγες και υλοποίηση προγραμ¬ 
μάτων εκμάθησης της ελληνικής γλώσσας. 

14. Οργάνωση και λειτουργία δομών με αντικείμενο 
τη φροντίδα ευπαθών κοινωνικά ομάδων με παροχή 
υπηρεσιών δευτεροβάθμιου επιπέδου (π.χ. Κέντρο 
Επαγγελματικής Κατάρτισης, Ιατροκοινωνικό Κέντρο, 
Ορφανοτροφείο, Ξενώνας Αστέγων, Γηροκομείο, κ.λπ.). 

Β) Παιδεία, Πολιτισμό και Αθλητισμό 

1. Η οργάνωση και λειτουργία πολιτιστικού κέντρου 
με αντικείμενο την οργάνωση εκθέσεων, τη διοργάνωση 
ημερίδων, την πραγματοποίηση διαλέξεων, τη διοργά¬ 
νωση συναυλιών, θεατρικών παραστάσεων, θεματικών 
εορτών και γενικά κάθε είδους εκδηλώσεων που προ¬ 
άγουν τις τέχνες και τον πολιτισμό και αναδεικνύουν 
τα ιδιαίτερα πολιτιστικά στοιχεία της Αμοργού και της 
παράδοσής της. 

2. Η οργάνωση και λειτουργία λαογραφικού μουσείου, 
συγκέντρωση και καταγραφή του πλούτου της παράδο¬ 
σης, επιμέλεια και έκδοση ηλεκτρονικού και έντυπου 
οδηγού και βιβλίων - λευκωμάτων. 

3. Η λειτουργία κινηματογράφου και θεάτρου. 

4. Η οργάνωση και λειτουργία θεματικών μουσείων 
(π.χ. ναυτικής παράδοσης, ελιάς και ελαιολάδου, μετά- 
ξης, κ.α.). 

5. Η λειτουργία ωδείου. 

6. Η λειτουργία σχολών: χορού, θεάτρου, ζωγραφικής, 
γλυπτικής, αγιογραφίας, αγγειοπλαστικής, ξυλογλυπτι¬ 
κής, αργυροχοΐας, σηροτροφίας, υφαντικής-κεντητικής. 

7. Η λειτουργία πινακοθήκης. 

8. Η ίδρυση και λειτουργία θεάτρου. 

9. Η λειτουργία αρχειακής συλλογής Δήμου Αμοργού. 

10. Η διάσωση μελέτη, αποκατάσταση και λειτουργία 




42420 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3539/10.10.2017 


ως επισκέψιμων χώρων παραδοσιακών, αρχιτεκτονικών, 
αρχαιολογικών και πολιτιστικών μνημείων, μουσείων, 
σπηλαίων και των εγκαταστάσεών τους, τα οποία δεν 
ανήκουν στην αρμοδιότητα του Υπουργείου Πολιτισμού. 

11. Η αξιοποίηση παραδοσιακών και ιστορικών σχο¬ 
λικών κτηρίων και κτηρίων που παραχωρούνται από 
δημόσιους ή ιδιωτικούς φορείς. 

12. Η ίδρυση και λειτουργία πάρκου κυκλοφοριακής 
αγωγής. 

13. Η ανάληψη και υλοποίηση ευρωπαϊκών και εθνικών 
προγραμμάτων εκπαιδευτικού, επιμορφωτικού, πολιτι¬ 
στικού, αναπτυξιακού και ερευνητικού χαρακτήρα και 
η προώθηση πολιτιστικών ανταλλαγών σε εθνικό, ευ¬ 
ρωπαϊκό και διεθνές επίπεδο, σύμφωνα με την κείμενη 
νομοθεσία. 

14. Η δημιουργία και λειτουργία αθλητικού κέντρου 
με αντικείμενα: 

- την εξασφάλιση της αναγκαίας υποδομής σε αθλητι¬ 
κούς χώρους, εγκαταστάσεις και εξοπλισμό, την διαχεί¬ 
ριση και εκμετάλλευσή τους. 

- τη συνεργασία με τα αθλητικά σωματεία και τους 
φορείς που δραστηριοποιούνται στον χώρο του αθλη¬ 
τισμού και τη στήριξη των δραστηριοτήτων τους. 

- τη συνεργασία με αθλητικούς φορείς σε επίπεδο εθνι¬ 
κό - περιφερειακό. 

- την οργάνωση και λειτουργία ερασιτεχνικών αθλη¬ 
τικών τμημάτων. 

-τη διοργάνωση περιοδικών και ετήσιων ομαδικών ή 
ατομικών αθλημάτων και αγώνων μαζικών αθλημάτων 
για τη συμμετοχή των κατοίκων του Δήμου. 

- τη διοργάνωση μαζί με άλλους εθνικούς ή διεθνείς 
φορείς θεματικούς αγώνες στην Αμοργό. 

- τη δημιουργία και λειτουργία αθλητικών ακαδημιών. 

- την απορρόφηση δημοτικών, περιφερειακών και 
εθνικών - ευρωπαϊκών πόρων για την επίτευξη των 
σκοπών του. 

Γ) Ποιότητα ζωής και εύρυθμη λειτουργία των οικι¬ 
σμών 

1. Οργάνωση και λειτουργία δημοτικής συγκοινωνί¬ 
ας, σύμφωνα με τις προϋποθέσεις που θέτει το άρθρο 
83 Κ.Δ.Κ. και το άρθρο 10 του ν. 4071/2012, με σκοπό 
την εξυπηρέτηση της μετακίνησης δημοτών από τα 
δημοτικά διαμερίσματα προς την έδρα του Δήμου και 
το αντίστροφο, των εργαζομένων του Δήμου, ειδικών 
πληθυσμιακών ομάδων (π.χ. ηλικιωμένοι) και γενικά της 
άρσης της απομόνωσης ειδικά των κατοίκων των απο¬ 
μακρυσμένων περιοχών αλλά και της εξυπηρέτησης των 
επισκεπτών του νησιού. 

Δ) Προστασία του περιβάλλοντος 

1. Η λειτουργία εργαστηρίου για τον έλεγχο της ρύπαν¬ 
σης στο επίπεδο του δήμου. Η παρακολούθηση της ρύ¬ 
πανσης και της μόλυνσης του υδάτινου περιβάλλοντος, 
η κατάρτιση μελετών και η εφαρμογή προγραμμάτων 
διαχείρισης και ανάπτυξης που έχουν σχέση με την αξι¬ 
οποίηση των αλιευτικών πόρων. 

2. Η οργάνωση και λειτουργία Δημοτικού Σφαγείου. 

3. Η εκπόνηση και υλοποίηση προγραμμάτων προστα¬ 
σίας και προβολής της χλωρίδας και πανίδας του νησιού. 


4. Η ανάπτυξη και η προώθηση συνεργασιών με πανε¬ 
πιστημιακούς και άλλους δημόσιους και ιδιωτικούς μη - 
κερδοσκοπικούς φορείς σε θέματα αειφορίας, αντιμετώ¬ 
πισης ρύπανσης, κυκλοφορίας, προστασίας του πράσι¬ 
νου, ανακύκλωσης, αναδάσωσης κ.λπ. 

5. Η συμμετοχή και η οργάνωση περιβαλλοντικών προ¬ 
γραμμάτων που συμβάλλουν στην αξιοποίηση της περι¬ 
βαλλοντικής παράδοσης και κληρονομιάς της Αμοργού. 

6. Η έκδοση σχετικών εντύπων, η οργάνωση διαλέ¬ 
ξεων, ομιλιών κ.λπ. για την ενημέρωση, ευαισθητοποί- 
ηση και κινητοποίηση των πολιτών, για την υλοποίηση 
έργων και δράσεων που συμβάλλουν στην προστασία 
του περιβάλλοντος (π.χ. λειτουργία της ανακύκλωσης, 
χρησιμοποίηση Α.Π.Ε., εξοικονόμηση υδάτινων πόρων, 
περιορισμό της υπερβόσκισης, κ.α.). 

7. Ανάληψη δράσεων ενημέρωσης των κατοίκων για 
τα πολλαπλά οφέλη από την ένταξη στο δίκτυο ΝΑΤΙΙΚΑ 
2000 περιοχών μεγάλης αξίας για την βιοποικιλότητα και 
οργάνωσης της προβολής τους. 

Ε) Εκπόνηση και εφαρμογή προγραμμάτων έρευνας 
και τεχνολογίας για την τουριστική και οικονομική ανά¬ 
πτυξη και την στήριξη της απασχόλησης στην Αμοργό. 

1. Η εκπόνηση και εφαρμογή προγραμμάτων έρευνας 
και τεχνολογίας για την ανάπτυξη του νησιού. 

2. Η προβολή του νησιού με την έκδοση εντύπων, βι¬ 
βλίων, ηλεκτρονικών και ψηφιακών αρχείων, κ.λπ., τη 
συμμετοχή σε τουριστικές και θεματικές εκθέσεις εθνι¬ 
κές και διεθνείς, την οργάνωση και διαχείριση σχετικής 
ιστοσελίδας, τη λειτουργία γραφείου πληροφοριών, κ.α. 

3. Η ανάληψη δράσεων οργάνωσης και προβολής 
του περιπατητικού τουρισμού όπως: η συστηματική 
καταγραφή και διάθεση με ηλεκτρονικά και άλλα μέσα 
των ιστορικών, πολιτιστικών, αρχιτεκτονικών και φυσι¬ 
ολατρικών στοιχείων κάθε περιπατητικής διαδρομής, η 
εκπαίδευση και κατάρτιση συνοδών μονοπατιών, η ορ¬ 
γάνωση του εθελοντισμού για τη συντήρηση, σήμανση 
και προβολή των μονοπατιών. 

4. Οργάνωση προγραμμάτων ενημέρωσης και συμ¬ 
βουλευτικής των κατοίκων σε θέματα επενδυτικών δυνα¬ 
τοτήτων και επιδοτούμενων προγραμμάτων, με έμφαση 
σε επενδύσεις τυποποίησης προϊόντων πρωτογενούς 
και δευτερογενούς παραγωγής (π.χ. τυροκομεία, τυπο- 
ποιητήρια μελιού, κ.α.), αναβάθμισης υπηρεσιών μαζι¬ 
κής εστίασης και διαμονής, σύστασης συνεταιρισμών 
παραγωγών, κ.α. 

5. Διοργάνωση και υλοποίηση επιμορφωτικών προ¬ 
γραμμάτων με σκοπό την αναβάθμιση του ανθρώπινου 
δυναμικού, την τόνωση της επιχειρηματικότητας και την 
εφαρμογή σύγχρονων μεθόδων παραγωγής. 

6. Συμμετοχή και οργάνωση προγραμμάτων και δρά¬ 
σεων που σκοπό έχουν την απορρόφηση του εργατι¬ 
κού δυναμικού της Αμοργού και την αντιμετώπιση της 
ανεργίας. 

Άρθρο 4 

Κεφάλαιο και λοιπές μη αποτιμητές 
σε χρήμα εισφορές 

1 .Το κεφάλαιο της επιχείρησης ορίζεται σε 25.000,00 € 
και προέρχεται από εισφορά σε χρήμα του Δήμου Αμορ- 

γού που θα καταβληθεί εφάπαξ ή σταδιακά στο ταμείο 
της επιχείρησης. 

2. Με απόφαση του Δημοτικού Συμβουλίου Αμοργού 
είναι δυνατή η χωρίς αντάλλαγμα παραχώρηση προς 
την επιχείρηση, εφόσον τούτο κρίνεται αναγκαίο για την 
επιτέλεση των σκοπών της, της χρήσης εγκαταστάσεων, 
εξοπλισμού ή άλλων μέσων. 

Άρθρο 5 

Διάρκεια της Επιχείρησης 

Η διάρκεια της επιχείρησης ορίζεται σε πενήντα (50) 
έτη από τη δημοσίευση της σύστασης της στην Εφημε¬ 
ρίδα της Κυβερνήσεως. 

Άρθρο 6 

Πόροι της Επιχείρησης 

Οι πόροι της επιχείρησης προέρχονται: 

1. Από τη χρηματοδότηση του Δήμου Αμοργού για τις 
παρεχόμενες σ' αυτόν υπηρεσίες και δραστηριότητες, 
μετά από σχετική απόφαση του δημοτικού συμβουλίου, 
η οποία λαμβάνεται με την απόλυτη πλειοψηφία του 
συνόλου των μελών του. Η χρηματοδότηση του Δήμου 
καλύπτει τη διαφορά μεταξύ εσόδων και εξόδων του 
ετήσιου προϋπολογισμού της επιχείρησης, ο οποίος 
συνοδεύεται από εισηγητική έκθεση του Διοικητικού 
Συμβουλίου της επιχείρησης που τεκμηριώνει τα έσοδα 
και τα έξοδα αυτής, σύμφωνα με το ετήσιο πρόγραμ¬ 
μα δράσης της παραγράφου 3 του άρθρου 206 του 
ν. 3463/2006. 

2. Από τη χρηματοδότηση των δράσεων της από εθνι¬ 
κά και ευρωπαϊκά προγράμματα. 

3. Από το αντίτιμο των υπηρεσιών της. 

4. Από δάνεια. 

5. Από πιστώσεις ιδιωτών. 

6. Από κληρονομιές, κληροδοσίες και δωρεές ή κλη¬ 
ροδοτήματα. 

7. Από πόσης φύσεως επιχορηγήσεις. 

8. Από συμμετοχή σε προγραμματικές συμβάσεις. 

9. Από την εν γένει λειτουργία της επιχείρησης. 

10. Από κάθε άλλη επιτρεπόμενη και νόμιμη πηγή ακό¬ 
μη και αν δεν αναφέρεται στο παρόν. 

Άρθρο 7 

Σύνθεση Διοικητικού Συμβουλίου 

Η επιχείρηση διοικείται από επταμελές (7μελές) διοι¬ 
κητικό συμβούλιο, τα μέλη του οποίου ορίζονται μαζί 
με τους αναπληρωτές τους από το δημοτικό συμβούλιο. 
Από τα μέλη αυτά τρεις (3) είναι αιρετοί εκπρόσωποι του 
Δήμου, εκ των οποίων το ένα (1) τουλάχιστον να προ¬ 
έρχεται υποχρεωτικά, από συνδυασμό της μειοψηφίας 
του Δημοτικού Συμβουλίου, ένας (1) είναι εκπρόσωπος 
των εργαζομένων στην επιχείρηση, αν αυτή απασχολεί 
περισσότερους από είκοσι (20) εργαζομένους, υποδει¬ 
κνυόμενους από τη Γενική Συνέλευση αυτών, ένας (1) 
είναι εκπρόσωπος κοινωνικού φορέα της περιοχής και 
τα υπόλοιπα μέλη είναι δημότες ή κάτοικοι του Δήμου 
που έχουν πείρα ή γνώσεις σχετικές με το αντικείμενο 
της επιχείρησης. 


Το Δημοτικό Συμβούλιο Αμοργού ορίζει από τα μέλη 
του διοικητικού συμβουλίου τον πρόεδρο και τον αντι¬ 
πρόεδρο. 

Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου. 

Οι αποφάσεις του Διοικητικού Συμβουλίου της Κοι¬ 
νωφελούς Επιχείρησης εγκρίνονται από το Δημοτικό 
Συμβούλιο του Δήμου Αμοργού εφόσον εμπίπτουν στις 
διατάξεις του άρθρου 256 του ν. 3463/2006. 

Άρθρο 8 

Εκπροσώπηση 

Η Κοινωφελής Επιχείρηση εκπροσωπείται ενώπιον των 
πόσης φύσεως και δικαιοδοσίας δικαστηρίων και δημο¬ 
σίων και διοικητικών αρχών, καθώς και στις συναλλαγές 
του με φυσικά ή νομικά πρόσωπα από τον Πρόεδρο του 
Δ.Σ., τον οποίο αντικαθιστά όταν κωλύεται ο Αντιπρόε¬ 
δρος. 

Άρθρο 9 

Λύση της Επιχείρησης 

Η επιχείρηση μπορεί να λυθεί πριν την πάροδο της 
διάρκειάς της με απόφαση του δημοτικού συμβουλίου, 
η οποία λαμβάνεται με την απόλυτη πλειοψηφία του 
συνόλου των μελών του και πράξη του Συντονιστή της 
Αποκεντρωμένης Διοίκησης που δημοσιεύεται στην 
Εφημερίδα της Κυβερνήσεως. Με την ίδια διαδικασία 
λύεται η επιχείρηση υποχρεωτικά, εάν καταστεί ανε- 
νεργόςγια χρονικό διάστημα άνω των δύο (2) ετών.Τη 
λύση της επιχείρησης ακολουθεί η εκκαθάριση αυτής. 
Μετά την εκκαθάριση της επιχείρησης όσα περιου¬ 
σιακά στοιχεία απομένουν περιέρχονται στον Δήμο 
Αμοργού. Η εκκαθάριση γίνεται από ορκωτούς ελε¬ 
γκτές που ορίζονται από το δημοτικό συμβούλιο του 
Δήμου Αμοργού. 

Άρθρο 10 

Δαπάνη και γενικές διατάξεις 

Με τη σύσταση της Κοινωφελούς Επιχείρησης προ- 
καλείται δαπάνη στον Δήμο Αμοργού ύψους 25.000,00 
ευρώ που θα βαρύνει τον ΚΑ 007511.02 των εξόδων του 
προϋπολογισμού του Δήμου του έτους 2017. 

Τα μέλη του πρώτου Διοικητικού Συμβουλίου της Κοι¬ 
νωφελούς Επιχείρησης, με τους αναπληρωτές τους, θα 
ορισθούν από το Δημοτικό Συμβούλιο του Δήμου Αμορ¬ 
γού μετά τη δημοσίευση της απόφασης του Συντονιστή 
της Αποκεντρωμένης στην Εφημερίδα της Κυβερνήσεως. 
Η λειτουργία της Κοινωφελούς Επιχείρησης θα αρχίσει 
μετά τον ορισμό των μελών του Διοικητικού Συμβουλίου 
από το Δημοτικό Συμβούλιο. 

Για όσα θέματα δεν ρυθμίζει το παρόν καταστατικό 
ισχύουν συμπληρωματικά οι ειδικές διατάξεις της κεί¬ 
μενης νομοθεσίας, που αφορούν στο παρόν είδος δη¬ 
μοτικής επιχείρησης, όπως αυτές ισχύουν κάθε φορά, 
καθώς και κάθε άλλη συναφής γενική διάταξη νόμου. 
Σε κάθε περίπτωση αντίθεσης των διατάξεων του παρό¬ 
ντος καταστατικού με διατάξεις αναγκαστικού δικαίου 

της κείμενης νομοθεσίας οι πρώτες δεν εφαρμόζονται 
μέχρι την αντικατάσταση τους, δίχως να θίγεται εν προ- 
κειμένω το κύρος των λοιπών διατάξεων του παρόντος 
καταστατικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Σεπτεμβρίου 2017 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Προϊσταμένη 
Γενικής Διεύθυνσης Εσωτερικής Λειτουργίας 

ΠΕΤΡΟΥΛΑ ΑΠΟΣΤΟΛΑΚΗ 


Αριθ. 224451 _ (3) 

Έγκριση Κυκλοφοριακής Ρύθμισης επί της οδού 
Γιαννιτσών, που αφορά σε παραχώρηση μιας (1) 
θέσης στάθμευσης οχήματος ασθενοφόρου, 
σύμφωνα με την αριθ. 441 /2017 απόφαση του 
Δημοτικού Συμβουλίου του Δήμου Πατρέων. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Το ν. 3852/2010 (ΦΕΚ 87 Α707.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Το π.δ. 139/27.12.2010 «Οργανισμός Αποκεντρω¬ 
μένης Διοίκησης Πελοποννήσου-Δυτικής Ελλάδας και 
Ιονίου» (ΦΕΚ 232 Α727.12.2010). 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

5. Την αριθ. πρωτ. 15870/15.05.2017 (ΦΕΚ 250/ΥΟΔΔ/ 
26.05.2017) υπουργική απόφαση του Υπουργού Εσωτε¬ 
ρικών και το αριθ. πρωτ. 118604/29.05.2017 έγγραφο της 
Δ/νσης Διοίκησης της ΑΔ/ΠΔΕΙ περί ανάληψης υπηρε¬ 
σίας του Συντονιστή. 

6. Την αριθ. 130479/17 (ΦΕΚ 2113/Β72017) απόφαση 

του Συντονιστή της Α.Δ.Π.Δ.Ε.&Ι με θέμα «Μεταβίβαση 
δικαιώματος υπογραφής.». 

7. Το αριθ. 15109/19.05.2013 έγγραφο της Δ/σης Οργά¬ 
νωσης και Λειτουργίας ΟΤΑ του Υπουργείου Εσωτερικών 
με θέμα «Εγκρίσεις αποφάσεων συλλογικών οργάνων 
των ΟΤΑ που αφορούν μέτρα ρύθμισης οδικής κυκλο¬ 
φορίας από τους Γενικούς Γραμματείς Αποκεντρωμένων 
Διοικήσεων». 

8. Το ν. 4058/2012 (ΦΕΚ 63 Α722.03.2012) «Παροχή 
υπηρεσιών ασφαλείας από ένοπλους φρουρούς σε εμπο¬ 
ρικά πλοία και άλλες διατάξεις» και ειδικότερα το άρθρο 
52Α που αφορά «Μέτρα ρύθμισης οδικής κυκλοφορίας 
στους χερσαίους χώρους λιμένων». 


9. Το ν. 4150/2013 (ΦΕΚ 102 Α729.04.2013) «Ανασυ¬ 
γκρότηση του Υπουργείου Ναυτιλίας και Αιγαίου και 
άλλες διατάξεις» και ειδικότερα το άρθρο 45 περί «κυ- 
κλοφοριακών ρυθμίσεων λιμένων». 

10. Το ν. 2696/1999 (ΦΕΚ 57 Α723.03.1999) που αφορά 
την κύρωση του Κώδικα Οδικής Κυκλοφορίας (ΚΟΚ). 

11. Το ν. 3542/2007 (ΦΕΚ 50 Α702.03.2007) «Τροπο¬ 
ποιήσεις διατάξεων του ΚΟΚ». 

12. Τις αριθ. 1115/2012,49/2012 και 819/2013 αποφά¬ 
σεις του Συμβουλίου της Επικράτειας. 

13. Την αριθ. 65590/4736/12.06.2013 απόφαση του Γε¬ 
νικού Γραμματέα της Αποκεντρωμένης Διοίκησης ΠΔΕ&Ι 
με την οποία ορίστηκε ως Εισηγήτρια Υπηρεσία για την 
έγκριση αποφάσεων συλλογικών οργάνων των ΟΤΑ που 
αφορούν μέτρα ρύθμισης της οδικής κυκλοφορίας. 

14. Την αριθ. ΔΜΕΟ/Ο/3050/31.07.2013 (ΦΕΚ 2302 Β7 
16.09.2013) απόφαση του Υπουργού Υπο.Με.Δι. περί 
«Εγκρίσεων Τεχνικών Οδηγιών κυκλοφοριακών παρεμ¬ 
βάσεων στο αστικό περιβάλλον για την εφαρμογή τους 
σε ί) περιοχές σχολικών συγκροτημάτων και ίί) περιοχές 
με αυξημένη κίνηση στα πλαίσια βελτίωσης της οδικής 
ασφάλειας». 

15. Το ν. 4313/2014 (ΦΕΚ 261 Α717.12.2014) «Ρυθμί¬ 
σεις θεμάτων Μεταφορών, Τηλεπικοινωνιών και Δημο¬ 
σίων Έργων και άλλες διατάξεις», άρθρο 48 περί ρυθμί¬ 
σεων θεμάτων οδικής κυκλοφορίας όπως αντικαθιστά 
συνολικά το άρθρο 52 του ν. 2696/1999. 

16. Το αριθ. 44836/05.03.2014 έγγραφο της Δ/σης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εφαρμογή διατάξεων του άρθρου 52 
του ΚΟΚ». 

17. Το αριθ. 3042/08.10.2011 έγγραφο της ΔΜΕΟ του 
Υπουργείου Υπο.ΜΕ.ΔΙ. με θέμα «Κοινοποιήσεις στη 
ΔΜΕΟ, των Κανονιστικών Αποφάσεων των Δημοτικών 
ή Κοινοτικών Συμβουλίων που αφορούν κυκλοφοριακές 
ρυθμίσεις οδών στους Δήμους ή Κοινότητες σύμφωνα με 
το άρθρο 82 του ν. 3463/2006, Κύρωσης Κώδικα Δήμων 
και Κοινοτήτων». 

18. Το αριθ. 2305/82229/22.07.2013 (ΑΔΑ: ΒΛ9ΑΟΡ1Φ- 
10Θ) έγγραφο διευκρινήσεων - οδηγιών του Γενικού 
Γραμματέα της Αποκεντρωμένης Διοίκησης ΠΔΕ&Ι, όπως 
συμπληρώθηκε με το 3487/130690/02.10.2014 έγγραφο 
επίσης του Γ.Γ. της ΑΔ/ΠΔΕ&Ι. 

19. Την αριθ. ΔΟΥ/οικ./220/15.01.2015 Εγκύκλιο της 
Γενικής Διεύθυνσης Συγκοινωνιακών Υποδομών του 
Υπο.Με.Δι., (ΑΔΑ:Ω37Χ1-2ΥΑ). 

20. Την αριθ. 441/2017 απόφαση του Δημοτικού Συμ¬ 
βουλίου Δήμου Πατρέων σύμφωνα με τα πρακτικά της 
14ης/5-7-2017 Συνεδρίασης του Δ.Σ. που αφορά την πα¬ 
ραχώρηση μιας θέσης στάθμευσης ασθενοφόρου επί 
της οδού Γιαννιτσών, για τις ανάγκες της υγειονομικής 
μονάδας ΠΕΔΥ Πάτρας. 

21. Την αριθ. πρωτ. 52701/Π4875/23-6-2017 θετική ει¬ 
σήγηση της Δ/νσης Τεχνικών Υπηρεσιών του Δήμου Πα¬ 
τρέων για την παραχώρηση θέσης στάθμευσης ασθενο¬ 
φόρου οχήματος και την τεχνική κυκλοφοριακή έκθεση. 

22. Την αριθ. 106/2017 απόφαση Επιτροπής ποιότητας 
Ζωής του Δήμου Πατρέων σύμφωνα μετά πρακτικά της 

8ης/28-6-2017 Συνεδρίασης της Ε.Π.Ζ. με θετική εισή¬ 
γηση για παραχώρηση θέσης στάθμευσης οχήματος 
αθενοφόρου. 

23. Το αριθ. πρωτ. 156477/14-7-2017 έγγραφο της 
Δ/νσης Διοίκησης της ΑΔΠΔΕ&Ι. 

24. Το από 6-7-2017 αποδεικτικό δημοσίευσης της 
441/2017 απόφασης Δ.Σ. Δήμου Πατρέων. 

25. Τον σχηματισθέντα φάκελο του έργου, με το συ¬ 
νοδευτικό σχέδιο. 

26. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Την έγκριση της κυκλοφοριακής ρύθμισης που αφορά 
στην παραχώρηση μίας θέσης στάθμευσης ασθενοφό¬ 
ρου οχήματος επί της οδού Γιαννιτσών. 

Η εν λόγω έγκριση της κυκλοφοριακής ρύθμισης η 
οποία αναφέρεται στην αριθ. 441/2017 απόφαση του 
Δημοτικού Συμβουλίου του Δήμου Πατρέων, γίνεται με 
τις εξής προϋποθέσεις: 

1. Να τηρηθούν τα πρακτικά της 441/2017 απόφασης 
του Δημοτικού Συμβουλίου Δήμου Πατρέων σύμφωνα 
με τα οποία εγκρίνεται η παραχώρηση μίας (1) θέσης 
στάθμευσης ασθενοφόρου οχήματος. 


2. Το τμήμα της Δ/νσης Πολεοδομικού - Κυκλοφορια- 
κού Σχεδιασμού και Δόμησης του Δήμου Πατρέων, θα 
τοποθετήσει τις αντίστοιχες απαγορευτικές πινακίδες 
στις κατάλληλες θέσεις σύμφωνα με την 441 /2017 από¬ 
φαση Δ.Σ. του Δήμου Πατρέων. Οι πινακίδες θα αναγρά¬ 
φουν και τον αριθμό της απόφασης (441 /2017). 

3. Τα μέτρα που λαμβάνονται σύμφωνα με την παρού¬ 
σα απόφαση ισχύουν από την τοποθέτηση των οικείων 
πινακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Να εφαρμόζεται ο Κ.Ο.Κ. 

5. Η μη τήρηση των όρων και των προϋποθέσεων που 
έχουν τεθεί από τους αρμόδιους φορείς, καθώς και με 
την απόφαση αυτή, συνεπάγεται την αυτοδίκαιη ανά¬ 
κλησή της. 

6. Με την παρούσα απόφαση δε νομιμοποιούνται τυ¬ 
χόν παράνομες ενέργειες. 

Οι Αρχές προς τις οποίες αποστέλλεται η απόφαση 
αυτή, παρακαλούνται να παρακολουθήσουν την ακρι¬ 
βή εκτέλεση των όρων που έχουν τεθεί με αυτή, όσον 
αφορά σε θέματα αρμοδιότητάς τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 20 Σεπτεμβρίου 2017 

Με εντολή Συντονιστή Αποκεντρωμένης Διοίκησης 
Ο Γενικός Διευθυντής Χωροταξικής 
και Περιβαλλοντικής Πολιτικής 

